Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -6. …
26 ธ.ค. 2561

Tactical Move
เดินเกมกลยุทธ์บ่าย
SET Index ปรับลดลง -6.22 จุด (-0.4%) ปิดภาคเช้าที่ 1,550.43 จุด ด้วยมูลค่าการซื้อขาย 14,406.80 ล้านบาท
Most Positive Impact: PTTEP (+0.39 จุด), BDMS (+0.38 จุด), AOT (+0.35 จุด)
Most Negative Impact: EA (-0.91 จุด), BEM (-0.67 จุด), CPN (-0.55 จุด)
แนวโน้มตลาดบ่าย
ดัชนีหุ้นไทยปรับตัวลงต่อโดยกลุ่มที่กดดันดัชนี คือ กลุ่มพลังงาน(-1.52 จุด) อสังหาฯ(-1.08 จุด) พาณิชย์(-0.73 จุด) และกลุ่มปิโตรฯ(-0.64 จุด) ในขณะที่ตลาดหุ้นเพื่อนบ้านในภูมิภาคเอเชียที่เปิดทำการในวันนี้ต่างก็ปรับตัวลง เช่น สิงคโปร์(-1.37%) มาเลเซีย(-1.18%) ฟิลิปปินส์(-0.83%) อินโดนีเซีย(-0.53%)
ปธน.ทรัมป์ยืนยันว่าจะต้องได้งบประมาณ 5,000 ล้านดอลลาร์ สำหรับการก่อสร้างกำแพงชายแดนแม็กซิโก มิเช่นนั้นการปิดหน่วยงานรัฐบาลจะต้องดำเนินต่อไป สร้างความกังวลต่อตลาดว่าการถูก government shutdown จะยืดเยื้อ นอกจากนี้การที่ปธน.ทรัมป์กล่าวตำหนิ นายเจอโรม พาวเวลล์ และแสดงท่าทีจะปลดออกจากตำแหน่งเป็นประเด็นที่ตลาดมองกว่ากระทบกับอิสระในการดำเนินนโยบายการเงินของธนาคารกลางสหรัฐ
รายงานข่าวระบุรัฐบาลจีนเตรียมยกระดับมาตรกรที่จะช่วยเหลือบริษัทเอกชนในปี 2562 ที่ได้รับผลกระทบจากสงครามการค้า โดยมีการพูดถึงการปรับลดภาษี ซึ่งมองว่าจะเอื้อประโยชน์ต่อการขยายตัวของเศรษฐกิจจีนในปีหน้า ทำให้ความกังวลเรื่องเศรษฐกิจจีนจะชะลอตัวในปีหน้าผ่อนคลายลงซึ่งจะเป็น sentiment บวกต่อตลาดหุ้นในภูมิภาค อย่างไรก็ดีต้องรอดูผลที่จัดเจนในปีหน้าก่อน
ตลาดหุ้นไทยพยายามยืนอยู่ในแดนบวกระหว่างวันบวกสูงสุด 5.35 จุด แต่ด้วยมูลค่าการซื้อขายที่เบาบางช่วงท้ายตลาดโดนแรงเทขายจนดัชนีรูดลงมาอยู่ในแดนลบกว่า 6 จุด คล้ายกับตลาดหุ้นญี่ปุ่นที่ช่วงแรกรีบาวด์ แต่ก็ถูกแรงเทขายลงมา การเคลื่อนไหวของดัชนีตลาดหุ้นแสดงให้เห็นถึงความกังวลที่ยังปกคลุมตลาดหุ้นทั่วภูมิภาค ส่งผลให้ตลาดค่อนข้างผันผวน แนะนำให้ถือเงินสด
ประเด็นน่าติดตาม ในวันพรุ่งนี้จะมีรายงานประจำเดือนของธนาคารกลางยุโรป ต่อมาในวันศุกร์จะมีการรายงานตัวเลขดุลการค้าของไทยโดยแบงก์ชาติ ส่วนฝั่งสหรัฐจะมีการรายงานสินค้าคงคลังน้ำมันดิบประจำสัปดาห์
หุ้นแนะนำ AAV IVL TISCO